पाएं अपने शहर की ताज़ा ख़बरें और फ्री ई-पेपरडाउनलोड करें
सोनबर्षा राज थाना पुलिस ने गुप्त सूचना के आधार पर मनौरी चौक के समीप अपराध की साजिश रच रहे दर्जनों लूट कांड में वांछित तीन अपराधियों को दो देसी कट्टा, दो जिंदा कारतूस, लूट की दो मोटरसाइकिल, दो मोबाइल एवं नकदी दस हजार चार सौ रुपये के साथ गिरफ्तार कर लिया है। इस बाबत सिमरीबख्तियारपुर इंस्पेक्टर आरके सिंह ने शुक्रवार को प्रेसवार्ता कर बताया कि बीते दिनों मैना पुल के समीप से बंधन बैंककर्मी को गोली मारकर लाखों रुपए नकदी लूटने के साथ ही लदारी मोड़ के समीप बाइक लूट की घटना में शामिल तीन अपराधियों को मनौरी चौक के समीप से गिरफ्तार किया गया। तीनों अपराधी खगड़िया जिला स्थित बैलदौर थाना क्षेत्र के महिनाथनगर निवासी मणीकांत शर्मा, राहुल कुमार तथा सोनू कुमार है। इनके पास से दो देशी कट्टा एवं दो जिंदा कारतूस के साथ ही लूट की दो मोटरसाइकिल एवं दो मोबाइल के अलावा बंधन बैंककर्मी से लूटी गई राशि में दस हजार चार सौ रुपये बरामद किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn